
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 399 


29 Μαΐου 2001 


ΑΠΟΦΑΣΕΙΣ 

Αριθ. 11237/2854 

Τροποποίηση της υπ’ αριθμ. 78120/4760/11.11.1986 από- 
φασηςτου Υπουργού Περιβάλλοντος, Χωροταξίας και 
Δημοσίων Έργων «Χαρακτηρισμός ως διατηρητέων 
των κυρίων όψεων του κτιρίου που βρίσκεται στην πε¬ 
ριοχή Πατησίων της πόλης των Αθηνών επί των οδών 
28ης Οκτωβρίου (Πατησίων) αριθ. 97 και Χάμιλτον α- 
ριθ. 1 και καθορισμός ειδικών όρων και περιορισμών 
δόμησης» (Δ' 1104) και καθορισμός νέων συμπληρω¬ 
ματικών όρων και περιορισμών δόμησης. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου ΙΙΟκαιτης 
παρ. 4 του άρθρου 327 του από 14.7.1999 π. δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ. 1 και 2 του άρθρου 110 αντικαταστάθηκαν με τις 
παρ. 1 και2του άρθρου 3τουν.2831/2000 «Τροποποίηση 
των διατάξεων του ν. 1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α' 140) 
και η παρ.3 του άρθρου 327 τροποποιήθηκε με τη παρ. 4 
του άρθρου 2 του ιδίου ως άνω νόμου. 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν. 2081/1992 (Α' 154) καιαντικα- 
ταστάθηκε με την παραγρ. 2α του άρθρου 1 του ν. 
2469/1997 (Α'38). 

3. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 


5. Την από 25.10.2000 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 1.11.2000 σύμφωνη γνώμη της φερόμενης 
ιδιοκτήτριας εταιρείας Μ. ΣΑΚΕΛΛΑΡΗΣ ΑΒΕΕ. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Στο κτίριο που βρίσκεται εντός του ρυμοτομικού σχεδί¬ 
ου Αθηνών επί των οδών 28ης Οκτωβρίου (Πατησίων) αριθ. 
97 και Χάμιλτον αριθ. 1, του οποίου έχουν χαρακτηρισθεί ως 
διατηρητέες οι κύριες όψεις αυτού με την υπ’ αριθμ. 
78120/4760/11.11.1986 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων, (Δ' 1104) και φέ¬ 
ρεται ως ιδιοκτησία της εταιρείας Μ. ΣΑΚΕΛΛΑΡΗΣ ΑΒΕΕ 
καθορίζονται συμπληρωματικοί όροι δόμησης ως εξής: 

α. Στις διατηρητέες όψεις του κτιρίου επιβάλλεται η 
επισκευή και η αποκατάστασή τους στην αρχική μορφή 
καθώς και επεμβάσεις για τη λειτουργική προσαρμογή 
του νέου κτιρίου, όπως φαίνεται στα σχετικά τρία πρωτό¬ 
τυπα διαγράμματα κάλυψης και όψεων σε κλίμακα 1:100 
και 1:50 αντίστοιχα, που θεωρήθηκαν από τον Προϊστά¬ 
μενο της Διεύθυνσης Τοπογραφικών Εφαρμογών με την 
11237/2001 πράξη του και που αντίτυπά τους σε φωτο¬ 
σμίκρυνση δημοσιεύονται με την παρούσα απόφαση. 

β. Επιτρέπεται η χρήση του κτιρίου ως κτίριο εμπορικών 
καταστημάτων - γραφείων σύμφωνα με τις ισχύουσες 
στην περιοχή διατάξεις. 

γ. Στο νέο ανεγερθησόμενο κτίριο απαγορεύεται η υ¬ 
πέρβαση του μεγίστου ισχύοντος συντελεστού δόμησης. 

δ. Η παράγραφος 3δ της ως άνω απόφασης συμπλη¬ 
ρώνεται ως εξής: 

«Η προκύπτουσα επιφάνεια προσμετράται στο συντε¬ 
λεστή δόμησης του οικοπέδου». 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 4 Μαΐου 2001 

Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΥΠΟΜΝΗΜΑ ΥΛΙΚΟΝ 

1. ΕΠΙΧΡΙΣΜΑ ΤΡΙΠΤΟ ΣΕ ΤΡΕΙΣ ΣΤΡΟΣΕΙΣ ΧΡΟΜΑΤΟΣ 

2. ΓΥΨΙΝΑ ΔΙΛΚΟΣΜΗΤΙΚΑ ΣΤΟΙΧΕΙΑ ΧΡΟΜΑΤΟΣ 

3. ΚΕΡΑΜΙΔΙΑ ΓΑΛΛΙΚΑ ΧΡΟΜΑΤΟΣ 

4. ΥΑΛΟΣΤΑΣΙΑ ΑΛΟΥΜΙΝΙΟΥ ΧΡΟΜΑΤΟΣ 

5. ΜΑΡΜΑΡΟ,ΔΙΟΝΥΣΟΥ ΧΡΟΜΑΤΟΣ ΛΕΥΚΟ 

6. ΥΑΛΟΠΕΤΑΓΜΑ ΑΛΟΥΜΙΝΙΟΥ ΧΡΟΜΑΤΟΣ ΦΥΜΕ ΚΑΘΡΕΠΤΟΥ 

7. ΥΠΑΡΧΟΥΣΑ ΙΥΛΙΝΗ ΠΟΡΤΑ ΧΡΟΜΑΤΟΣ 

θ. ΦΑΣΕΣ ΠΑΡΑΘΥΡΩΝ ΤΡΑΒΗΧΤΕΣ ΧΡΟΜΑΤΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















































